นายกรัฐมนตรี เดินทางออกจากทำเนียบรัฐบาล โดยไม่มีการแจ้งภารกิจและสถานที่ ขณะที่สื่อมวลชนปักหลักเฝ้าติดตามสถานการณ์อย่างใกล้ชิด
พลเอก ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ หรือ คสช. เดินทางเข้าปฎิบัติภารกิจตามปกติ ที่ตึกไทยคู่ฟ้า ทำเนียบรัฐบาล โดยไม่มีวาระงานแจ้งอย่างเป็นทางการ และเมื่อเวลา 11.48 น. นายกรัฐมนตรี ได้เดินทางออกจากทำเนียบรัฐบาลโดยเร่งด่วน ซึ่งไม่มีการแจ้งให้ทราบว่าไปปฎิบัติภารกิจที่ใด ท่ามกลางการจับตาอย่างใกล้ชิดของสื่อมวลชน ภายหลังพลเอกประยุทธ์ ได้รับการโหวตเป็นนายกรัฐมนตรี และอยู่ในช่วงเวลา รอการโปรดเกล้าฯ แต่งตั้งนายกรัฐมนตรี และเตรียมพิธีรับสนองพระบรมราชโองการโปรดเกล้าฯ นายกรัฐมนตรี ซึ่งคาดว่าทางกองพิธีการได้จัดเตรียมห้องสีงาช้าง ตึกไทยคู่ฟ้า ทำเนียบรัฐบาลเป็นสถานที่จัดพิธี        นอกจากนี้ ยังต้องจับตาการจัดตั้งคณะรัฐมนตรีชุดใหม่ ร่วมกับพรรคการเมืองต่างๆด้วย ท่ามกลางกระแสข่าวการจัดแบ่งรัฐมนตรีในกระทรวงต่างๆ ที่ยังไม่ลงตัว#นายกรัฐมนตรี  #คณะรัฐมนตรีชุดใหม่ #สำนักข่าว  #กรมประชาสัมพันธ์